Ego Maria, Burgundie ducissa, notum volo fieri tam presentibus quam futuris quod Milo, tunc prepositus de Ennay, dedit in elemosinam ecclesie Castellionis quicquid habebat in terra illa que dicitur Pratum Cervinum, in conspectu meo, laudante matre sua, nomine Helya, et uxore sua, nomine Helya, fratribusque suis, Johanne et Henrico, et sorore sua, nomine Clementia. Hujus donationis et laudis testes sunt: Humbertus capellanus; Rainaldus, prior Ungeiaci; Vilencus conversus ejusdem; Jobertus Carpentarius et Galterus de Belneta. Actum anno ab incarnatione Domini M°C°LX°V°.